BASES DE LA CONVOCATÒRIA DE PREMIS A TREBALLS FI DE GRAU I TREBALLS FI DE MÀSTER DE LA CÀTEDRA PAU I JUSTÍCIA EN EL MARC DE LA PROMOCIÓ DE L'ODS NÚM. 16 PAU JUSTÍCIA I INSTITUCIONS SÒLIDES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5990)
  + [Valencià](/va/acuerdo/5990)






Selector de idioma

Leer

* [Español](/es/acuerdo/5990)
* [Valencià](/va/acuerdo/5990)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DE PREMIS A TREBALLS FI DE GRAU I TREBALLS FI DE MÀSTER DE LA CÀTEDRA PAU I JUSTÍCIA EN EL MARC DE LA PROMOCIÓ DE L'ODS NÚM. 16 PAU JUSTÍCIA I INSTITUCIONS SÒLIDES[Butlletí Oficial Universitat d'Alacant](/ca/Publicacion)
=====================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DE PREMIS A TREBALLS FI DE GRAU I TREBALLS FI DE MÀSTER DE LA CÀTEDRA PAU I JUSTÍCIA EN EL MARC DE LA PROMOCIÓ DE L'ODS NÚM. 16 PAU JUSTÍCIA I INSTITUCIONS SÒLIDES

Data d'aprovació
:   05/10/2020

Data de publicació
:   05/10/2020

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5990.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5990)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5990)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DE PREMIS A TREBALLS FI DE GRAU I TREBALLS FI DE MÀSTER DE LA CÀTEDRA PAU I JUSTÍCIA EN EL MARC DE LA PROMOCIÓ DE L'ODS NÚM. 16 PAU JUSTÍCIA I INSTITUCIONS SÒLIDES&url=https://www.boua.ua.es/va/acuerdo/5990)

**Títol:** BASES DE LA CONVOCATÒRIA DE PREMIS A TREBALLS FI DE GRAU I TREBALLS FI DE MÀSTER DE LA CÀTEDRA PAU I JUSTÍCIA EN EL MARC DE LA PROMOCIÓ DE L'ODS NÚM. 16 PAU JUSTÍCIA I INSTITUCIONS SÒLIDES

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dilluns, 5 d'octubre de 2020

BASES DE LA CONVOCATÒRIA DE PREMIS A TREBALLS FI DE GRAU I TREBALLS FI DE MÀSTER DE LA CÀTEDRA PAU I JUSTÍCIA EN EL MARC DE LA PROMOCIÓ DE L'ODS NÚM. 16 PAU JUSTÍCIA I INSTITUCIONS SÒLIDES

PREÀMBUL

La Universitat d'Alacant, després de la irrupció del nou escenari que plantegen els Objectius de Desenvolupament Sostenible (ODS), - aprovats l'any 2015 en la 69 Assemblea General de les Nacions Unides en el marc de l'Agenda 2030 - ha iniciat un procés de reflexió estratègica sobre la integració d'aquests en la nostra Universitat. Aquesta tasca implica incloure els ODS de manera transversal en les polítiques universitàries i integrar l'agenda 2030 en els seus diferents àmbits d'acció: la formació, la investigació i l'extensió universitària.

La Universitat d'Alacant i les institucions de la Generalitat Valenciana amb competències en el desenvolupament de l'Agenda 2030 comparteixen el procés de reflexió sobre quines implicacions tenen els ODS en les institucions encarregades de l'educació superior i la manera d'abordar els canvis a introduir en el sistema universitari per a poder incorporar-los. Aquest procés de reflexió ha generat, entre altres eines, la creació d'una Càtedra sobre Pau i Justícia, la qual aborda de manera concreta l'ODS núm.16 i que es va plasmar mitjançant un conveni de col·laboració entre totes dues institucions, de data 2 de desembre de 2019.

En el marc d'actuació de la citada Càtedra, es publica la present convocatòria per a premiar aquells treballs de fi de grau (TFG) o de fi de màster (TFM) que analitzen, estudien o reflexionen sobre processos que promoguen societats pacífiques i inclusives per al desenvolupament sostenible, que faciliten l'accés a la justícia per a tots i totes o que impulsen la creació d'institucions eficaces, responsables i inclusives a tots els nivells.

Aquesta convocatòria pretén ser una de les eines de la UA per a l'impuls de la integració dels ODS de manera global en la nostra universitat.

1. Objecte

Premiar aquells treballs fi de grau (TFG) o fi de màster (TFM) que analitzen, estudien o reflexionen sobre processos que promoguen societats pacífiques i inclusives per al desenvolupament sostenible, que faciliten l'accés a la justícia per a tots i totes o que impulsen la creació d'institucions eficaces, responsables i inclusives a tots els nivells.

Es concediran tres premis per als TFG, cadascun d'ells dotat amb 350 €, i altres tres per als TFM, cadascun d'ells dotat amb 650 €. I, en tots dos casos van dirigits a estudiants de qualsevol de les universitats públiques valencianes, que hagen realitzat i defensat un Treball Fi de Màster o un Treball Fi de Grau en els cursos 2017/18, 2018/19 o 2019/20, en el marc de l'ODS núm.16 Pau Justícia i Institucions Sòlides i que complisquen els requisits establits en l'article 4 de les presents bases.

2. Marc pressupostari i legal

2.1. Els crèdits destinats a la present convocatòria s'executaran amb càrrec al pressupost de la Càtedra Pau i Justícia de la UA per a l'exercici 2020. Clau orgànica: 38.47.7O.90.88.

2.2. La dotació màxima a assignar és de tres mil euros (3.000 €) i està supeditada a la disponibilitat de liquiditat de la UA.

2.3. La subvenció assignada en concepte de “premi” s'ajustarà al que es disposa en la Llei 38/2003, de 17 de novembre, General de Subvencions i el seu Reglament de desenvolupament, aprovat per Reial decret 887/2006, de 21 de juliol; pel que es preveu en l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació de la Generalitat Valenciana , per la qual s'estableixen les bases reguladores per a la concessió de subvencions en matèria de cooperació al desenvolupament i a les regulacions, requisits i termes establits per les normes de funcionament intern de la UA, a més del que aquesta convocatòria establisca.

2.4. Aquesta convocatòria compta amb finançament de la Direcció General de Cooperació i Solidaritat de la Generalitat Valenciana , en el marc del conveni de col·laboració signat entre totes dues institucions el 2 de desembre de 2019.

3. La Comissió de Selecció

3.1. Té com a competència avaluar les sol·licituds presentades i establir l'ordre de prelació dels candidats i candidates participants.

3.2. Estarà presidida pel vicerector o vicerectora amb competències en Relacions Internacionals. Actuaran com a vocals, la vicerectora o vicerector d'Estudiants i Ocupació, o persona en qui delegue i la directora o director de la Càtedra de Pau i Justícia, o persona en qui delegue. El subdirector o subdirectora de Cooperació Universitària al Desenvolupament actuarà com a secretari, podent així mateix comptar amb personal assessor extern en cas que fóra necessari.

3.3. El president o presidenta, en cas d'absència, podrà delegar en el o la vocal que determine.

4. Requisits de l'alumnat candidat als premis

L'alumnat haurà de complir els següents requisits:

4.1. Que el treball s'haja realitzat prenent com a referència l'ODS número 16, “Pau, Justícia i Institucions Sòlides”.

4.2 Que el treball s'haja defensat en qualsevol de les Universitats Públiques de la Comunitat Valenciana.

4.3 Que la qualificació mínima que haja obtingut el treball en la seua defensa siga de 8 sobre 10 punts.

5. Criteris d'avaluació de les sol·licituds

5.1 El premi es resoldrà per part del tribunal corresponent en una sola fase, a partir de l'anàlisi i discussió de la documentació rebuda per part de cadascuna de les candidatures. Es consideraran bàsics aspectes com ara la incidència dels treballs en la millora del compliment de l'ODS número 16 (màxim 5 punts) i en la difusió d'aquest (màxim 1 punt). També es tindrà en compte l'expedient acadèmic i la nota mitjana de la titulació oficial cursada per l'estudiant (màxim 4 punts).

5.2 El premi podrà ser declarat desert si, segons el parer del tribunal, cap dels treballs presentats reuneix els requisits suficients per a merèixer la seua concessió.

6. Termini de presentació de sol·licituds

6.1. Es podran presentar sol·licituds des de l'endemà a la seua publicació en el BOUA fins al 31 de desembre de 2020, inclusivament. Les sol·licituds es formalitzaran exclusivament a través del formulari disponible en la pàgina web:

<https://web.ua.es/va/catedrapazyjusticia/convocatories/convocatoria-premis.html>

6.2. Les sol·licituds es dirigiran al Servei de Relacions Internacionals, Subdirecció de Cooperació Universitària al Desenvolupament de la UA. Es presentaran a través del registre electrònic de la Universitat d'Alacant (UACloud; E-Administració >Tràmits > Generals > Instància genèrica).

Les sol·licituds presentades per candidats d'altres universitats, hauran de realitzar-ho per instància genèrica en el següent enllaç:

<https://sar.ua.es/va/registro/registre-electronic/registre-electronic.html>.

Podran accedir mitjançant clau permanent o certificat digital.

[Formes d'accés al registre electrònic](https://s.ua.es/Sz2b)

6.3 S'adjuntarà en pdf, tant la sol·licitud com els documents requerits en l'apartat 7 de les bases de la present convocatòria. La instància genèrica s'identificarà amb el nom de “Convocatòria 'Catedra Paz i Justícia 2020”.

7. Documentació a aportar

7.1. Amb la sol·licitud, haurà de presentar-se la següent documentació:

a) Un exemplar en pdf del Treball Fi de Màster (TFM) o Treball Fi de Grau (TFG).

b) Expedient acadèmic del grau en el qual figure la nota mitjana del mateix i la qualificació del treball fi de grau.

c) Expedient acadèmic del màster en el qual figure la nota mitjana del mateix i la qualificació del treball fi de màster.

8. Protocol de selecció dels candidats i candidates i lliurament de premis

8.1. Valorades les sol·licituds s'assignaran els premis als 3 treballs fi de màster i 3 treballs fi de grau més ben valorats. S'establirà una llista d'espera per al supòsit que alguna de les persones premiades desistira, renunciara o no complira els requisits establits en aquesta convocatòria.

8.2. Els treballs premiats es donaran a conèixer mitjançant la web de la Càtedra i per altres mitjans que es consideren adequats, encara que sense ser publicats íntegrament, llevat que l'autor o autora així ho autoritze.

8.3. Els premis podran lliurar-se en un acte acadèmic organitzat a aquest efecte.

9. Obligacions de l'alumnat beneficiari del premi

9.1. Citar a la Generalitat Valenciana , a la Universitat d'Alacant i a la Càtedra com a patrocinadores en qualsevol publicació que es realitze del TFM o TFG.

9.2. Acceptar de manera expressa el premi, en el termini de 10 dies naturals a comptar des de la seua concessió.

10. Notificació

Les notificacions d'actes relacionats amb la present convocatòria (llista provisional, llista definitiva i resolució de la convocatòria) es publicaran en la pàgina web de la Càtedra i en la del Servei de Relacions Internacionals, Subdirecció de Cooperació Universitària al Desenvolupament, en aplicació de l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques (BOE de 2 d'octubre de 2015).

11. Protecció de dades de caràcter personal

Les dades de caràcter personal que consten en la sol·licitud seran tractats per la Universitat d'Alacant, en el seu caràcter de "responsable" i incorporats en l'activitat de tractament "Subvencions, beques, Ajudes i premis". La finalitat d'aquest tractament de dades personals serà la gestió i resolució de la convocatòria, finalitat basada en l'interès públic de la convocatòria i en la sol·licitud de participació en ella.

La legitimació d'aquest tractament es basa en el consentiment de la persona interessada.

Els drets d'accés, rectificació, supressió i portabilitat de les dades, de les persones participants, de limitació i oposició al seu tractament, així com a no ser objecte de decisions basades únicament en el tractament automatitzat d'aquestes dades, quan procedisquen, es poden exercir davant la Gerència de la Universitat en el Registre General de la Universitat d'Alacant, o bé a través de la seua Seu Electrònica (<https://seuelectronica.ua.es/va/index.html>).

12. Recursos

Contra aquesta convocatòria i els actes administratius del tribunal, podrà interposar-se recurs d'alçada previst en els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre-ho.

Alacant, 5 d'octubre de 2020

Esther Algarra Prats

Secretària General





[Carretera Sant Vicent del Raspeig s/n  
03067 Sant Vicent del Raspeig - Alacant  
 Tel. 91 490 2614 - Fax 02 453 1882](https://www.google.es/maps/@35.769510,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12374&trk=tyah&trkInfo=tarId%0M0415064994838%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)